Vibeke Tandberg

Vibeke Tandberg (født 26. desember 1967 i Oslo) er en norsk kunstner og forfatter. Hun er utdannet ved Institutt for fotografi ved SHKD i Bergen (Bachelor of Fine Arts) samt Högskolan för fotografi och film i Göteborg (Master of Fine Arts). Tandberg arbeider innenfor en rekke forskjellige medier som film, fotografi, skulptur og tekst. Hun bor og arbeider i Oslo.

Tandberg er mest kjent for serier av manipulerte fotografier hvor hun selv spiller en fremtredende rolle. Verket «Living Together» (1996) er kåret til et av Morgenbladets 12 viktigste kunstverk. Hun debuterte som romanforfatter i 2012 med Beijing Duck og har siden utgitt romanene Tempelhof (2014), Joelle Joelle (2016) og Eurydike Anal (2018). I 2019 utkom essayboken Uvilje, og i 2020 debuterte hun som dramatiker med stykket Hunder på Nationaltheatret. Tandberg hadde også et opphold på Dramatikkens hus som husdramatiker 2020/21. Hennes roman Feber (2021) ble utgitt samtidig med en soloutstilling på OSL Contemporary med samme tittel.

Referanser

Eksterne lenker 
 
  Kunstkritikk.no
  Galerie Klosterfelde, Berlin
  NRK tv: Kunsten å leve, episode 5 – Vibeke Tandberg

Norske fotografer
Norske billedkunstnere